
ΤΕΥΧΟΣ ΔΕΥΤΕΡΟ 


Αρ 


. Φύλλου 3190 


ΑΠΟΦΑΣΕΙΣ 

Αριθμ. ΕΑΛΕ/Γ.Π. οικ.58781 

Καθορισμός σύνθεσης και τρόπου λειτουργίας 
της Επιτροπής Διαπραγμάτευσης Αμοιβών και 
Τιμών Ιατροτεχνολογικών Προϊόντων του Εθνι¬ 
κού Οργανισμού Παροχής Υπηρεσιών Υγείας 
Ε.Ο.Π.Υ.Υ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

Ι.Το άρθρο 255 του ν. 4512/2018, «Ρυθμίσεις για την 
εφαρμογή των Διαρθρωτικών Μεταρρυθμίσεων του 
Προγράμματος Οικονομικής Προσαρμογής και άλλες 
διατάξεις» (Α' 5). 

2. Τα άρθρα 13,14,15 του ν. 2690/1999, «Κύρωση του 
Κώδικα Διοικητικής Διαδικασίας και άλλες διατάξεις» 
(Α' 45). 

3. Το άρθρο 90 του π.δ. 63/2005 (Α' 98), «Κώδικα νομο¬ 
θεσίας για την Κυβέρνηση και τα κυβερνητικά όργανα». 

4. Τις διατάξεις του π.δ/τος 73/2015 (Α' 116) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

5. Τις διατάξεις του π.δ/τος 121/2017 (Α' 148), «Οργα¬ 
νισμός του Υπουργείου Υγείας». 

6. Τη με αριθμ. Υ80/31-10-2017 (Β' 3904) απόφαση 
του Πρωθυπουργού, «Τροποποίηση απόφασης ανάθε¬ 
σης αρμοδιοτήτων στον Αναπληρωτή Υπουργό Υγείας 
Παύλο Πολάκη». 

7. Το με αριθμ. οικ. 41637/10-10-2017 έγγραφο της 
Διεύθυνσης Φαρμάκου του ΕΟΠΥΥ, με το οποίο διαβιβά¬ 
στηκε η με αριθμ. 1080 απόφαση της 407ης/13-09-2017 
Συνεδρίασης της Δ.Σ. του ΕΟΠΥΥ. 

8. Το με αριθμ. 3228/23-07-2018 έγγραφο έκτου Γρα¬ 
φείου Υπουργού Υγείας. 

9. Την με αριθμ. Β2β/Γ.Π.οικ.58644/27-07-2018 Εισή¬ 
γηση της Γενικής Διεύθυνσης Οικονομικών Υπηρεσιών 
του Υπουργείου Υγείας, σύμφωνα με την παρ. 5 περ. ε 
του άρθρου 24 του ν. 4270/2014 (Α' 143), όπως έχει τρο¬ 
ποποιηθεί και ισχύει, σύμφωνα με την οποία με την εν 
λόγω απόφαση δεν προκαλείται πρόσθετη επιβάρυνση 
τόσο στον Κρατικό Προϋπολογισμό όσο και στον Προϋ¬ 
πολογισμό του Ε.Ο.Π.Υ.Υ., αποφασίζουμε: 

Καθορίζουμε τη σύνθεση και τον τρόπο λειτουργίας 
της Επιτροπής Διαπραγμάτευσης Αμοιβών και Τιμών 


Ιατροτεχνολογικών Προϊόντων του Ε.Ο.Π.Υ.Υ., ως ακο¬ 
λούθως: 

ΚΕΦΑΛΑΙΟ Α' 

ΣΥΝΘΕΣΗ ΚΑΙ ΕΡΓΟ ΤΗΣ ΕΠΙΤΡΟΠΗΣ 

Άρθρο 1 

ΣΥΝΘΕΣΗ ΚΑΙ ΘΗΤΕΙΑ ΤΗΣ ΕΠΙΤΡΟΠΗΣ 

1. Η Επιτροπή Διαπραγμάτευσης Αμοιβών και Τιμών 
Ιατροτεχνολογικών Προϊόντων του Ε.Ο.Π.Υ.Υ. αποτελείται 
από εννέα (9) τακτικά μέλη, μεταξύ των οποίων ο Πρό¬ 
εδρος και ο Αντιπρόεδρος και διορίζονται με απόφαση 
του Υπουργού Υγείας. 

2. Τα μέλη της Επιτροπής εκλέγουν στην πρώτη συ¬ 
νεδρίαση με μυστική ψηφοφορία τον Αντιπρόεδρο, ο 
οποίος αναπληρώνει τον Πρόεδρο όταν απουσιάζει ή 
κωλύεται. Σε περίπτωση που προεδρεύει ο Αντιπρό¬ 
εδρος, ο αναπληρωτής του Προέδρου μετέχει ως μέ¬ 
λος του Διοικητικού Συμβουλίου. Εάν ο Αντιπρόεδρος 
εκλείψει ή αποχωρήσει ή απολέσει για οποιοδήποτε λόγο 
την ιδιότητα βάσει της οποίας ορίστηκε, ενεργείται νέα 
εκλογή για το υπόλοιπο της θητείας του Αντιπροέδρου. 

3. Τα μέλη της Επιτροπής έχουν διετή θητεία και δεν 
επιτρέπεται διορισμός τους για περισσότερες από δύο 
συνεχείς θητείες. Σε περίπτωση λήξης της θητείας του 
Προέδρου και των μελών της Επιτροπής, αυτή παρα- 
τείνεται αυτοδίκαια μέχρι τον ορισμού νέων μελών, όχι 
όμως πλέον του τριμήνου από τη λήξη της. 

4. Αν κατά τη διάρκεια της θητείας κενωθεί για οποιον- 
δήποτε λόγο θέση μέλους, ορίζεται νέο μέλος για το υπό¬ 
λοιπο της θητείας. 

Άρθρο 2 

ΠΡΟΣΟΝΤΑ, ΚΩΛΥΜΑΤΑ ΚΑΙ ΕΚΠΤΩΣΗ ΜΕΛΩΝ 

1 .Τα μέλη της Επιτροπής και οι αναπληρωτές τους, εί¬ 
ναι επιστήμονες κύρους, με εμπειρία στο αντικείμενο της 
οικονομικής οργάνωσης και λειτουργικής διάρθρωσης 
των υπηρεσιών υγείας.Τα μέλη της Επιτροπής πρέπει να 
διαθέτουν πτυχίο ή δίπλωμα Α.Ε.Ι. επιστημών υγείας ή 
οικονομικών επιστημών ή κοινωνικών επιστημών ημε¬ 
δαπής ή ισότιμο τίτλο σπουδών σχολών της αλλοδαπής, 
με τουλάχιστον διετή (2ετή) εμπειρία στο αντικείμενο 
εξειδίκευσήςτους και να διαθέτουν καλή γνώση της αγ¬ 
γλικής γλώσσας. Ο Πρόεδρος πρέπει να είναι κάτοχος 
διδακτορικού διπλώματος ή μεταπτυχιακού τίτλου σπου- 

δών σε συναφή προς το έργο της Επιτροπής γνωστικά 
αντικείμενα, όπως ιατρική, φαρμακευτική, οικονομικές 
επιστήμες, οργάνωση, διοίκηση και λειτουργία των υπη¬ 
ρεσιών υγείας, με τουλάχιστον δεκαετή (1 θετή) εμπειρία 
στο αντικείμενο εξειδίκευσήςτου και να διαθέτει καλή 
γνώση της αγγλικής γλώσσας. 

2. Δε συμμετέχει στην Επιτροπή, ούτε ορίζεται Πρό¬ 
εδρος ή Αντιπρόεδρος αυτής ο/η: α. γενικός ή ειδικός 
γραμματέας Υπουργείου ή αυτοτελούς γενικής ή ειδικής 
γραμματείας, β. πρόεδρος του Ε.Ο.Π.Υ.Υ. γ. βουλευτής, 
δ. διοικητής, διευθυντής, διαχειριστής, μέλος διοικητικού 
συμβουλίου επιχείρησης ή/και βασικός μέτοχος εισηγ¬ 
μένης στο Χρηματιστήριο Αξιών εταιρίας, οι δραστηριό¬ 
τητες της οποίας συνδέονται με τις δραστηριότητες της 
Επιτροπής. 

3. Κατά τη διάρκεια της θητείας τους, τα μέλη της Επι¬ 
τροπής και οι συγγενείς τους έως δεύτερο βαθμό εξ' 
αγχιστείας ή αίματος απαγορεύεται να είναι εταίροι, μέ¬ 
τοχοι, μέλη διοικητικού συμβουλίου, διαχειριστές, τεχνι¬ 
κοί ή άλλοι σύμβουλοι σε επιχείρηση που αναπτύσσει 
δραστηριότητα στον τομέα των προμηθειών προϊόντων 
και υπηρεσιών υγείας. 

4. Τα μέλη της Επιτροπής υποχρεούνται να δηλώνουν 
εγγράφως, αμέσως μετά το διορισμό τους και κατά τη 
διάρκεια της θητείας τους, κωλύματα όπως ανωτέρω 
αναφέρονται και οι σχετικές έγγραφες δηλώσεις τους κα- 
ταχωρούνται σε αρχείο που τηρείται ειδικά για το σκοπό 
αυτό από τη Γραμματεία της Επιτροπής. 

5. Τα μέλη της Επιτροπής εκπίπτουν από τη θέση τους, 
αν εκδοθεί σε βάρος τους καταδικαστική απόφαση ή εκ- 
δοθεί αμετάκλητο παραπεμπτικό βούλευμα για αδίκημα 
που συνεπάγεται κώλυμα διορισμού σε θέση δημοσίου 
υπαλλήλου ή έκπτωση δημοσίου υπαλλήλου, σύμφωνα 
με τις διατάξεις του Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ., 
όπως ισχύει. 

6. Ο Υπουργός Υγείας παύει πρόωρα και αντικαθιστά 
τα μέλη της Επιτροπής για σπουδαίο λόγο που σχετίζε¬ 
ται με την άσκηση των καθηκόντων τους. Ο Υπουργός 
Υγείας οφείλει να παύσει πρόωρα και να αντικαταστή¬ 
σει μέλος της Επιτροπής, στο οποίο συντρέχει μία από 
τις κάτωθι περιπτώσεις: α) παράβαση των διατάξεων 
περί αρχής αμεροληψίας και καθήκοντος εχεμύθειας, 
β) ύπαρξη κωλύματος, ως κατωτέρω αναφέρεται ή 
γ) απουσία για τρεις συνεχείς συνεδριάσεις χωρίς σοβα¬ 
ρό λόγο, κατά την κρίση της Επιτροπής ή για περισσότε¬ 
ρες από έξι (6) συνεδριάσεις εντός χρονικού διαστήμα¬ 
τος τριμήνου, ανεξαρτήτως αιτιολογίας. 

Άρθρο 3 

ΕΡΓΟ ΤΗΣ ΕΠΙΤΡΟΠΗΣ ΔΙΑΠΡΑΓΜΑΤΕΥΣΗΣ 

1. Έργο της Επιτροπής Διαπραγμάτευσης Αμοιβών 
και Τιμών Ιατροτεχνολογικών Προϊόντων του Ε.Ο.Π.Υ.Υ. 
είναι η διαπραγμάτευση με όλους τους συμβαλλόμενους 
παρόχους για τις αμοιβές τους, τους όρους των συμβάσε¬ 
ων του Οργανισμού και τις τιμές του ιατροτεχνολογικού 
εξοπλισμού και υλικών, προς το συμφέρον του Οργανι¬ 
σμού και των δικαιούχων του και η εισήγηση στο Δ.Σ. 
του Ε.Ο.Π.Υ.Υ. για τα ανωτέρω. 


2. Ειδικότερα το έργο της Επιτροπής περιλαμβάνει: 

α) τη διαπραγμάτευση και τυχόν αναθεώρηση των 
ισχυουσών τιμών αποζημίωσης στην παροχή υπηρεσιών 
υγείας, νοσηλείας, ιατρικών εξετάσεων, θεραπευτικών 
πράξεων στα υπαγόμενα πρόσωπα-δικαιούχους, όπως 
αυτά ορίζονται στον Ενιαίο Κανονισμό Παροχών Υγείας 
(Ε.Κ.Π.Υ.) του Οργανισμού. 

β) τη διαπραγμάτευση τιμολογιακής πολιτικής και 
συμφωνιών κάθε είδους, ως προς τις παρεχόμενες υπη¬ 
ρεσίες υγείας, προκειμένου να παρέχονται βελτιωμένες 
υπηρεσίες υγείας, οικονομικά αποδοτικότερες, με βάση 
ποιοτικά κριτήρια. 

γ) τη διαπραγμάτευση με τους αρμοδίους φορείς και 
επιχειρήσεις, ποσοστού έκπτωσης στην αποζημίωση 
υγειονομικού υλικού, ιατρικού και ιατροτεχνολογικού 
εξοπλισμού, επί των τιμών, που ορίζονται στο Παράρ¬ 
τημα του Ε.Κ.Π.Υ. 

Άρθρο 4 

ΚΡΙΤΗΡΙΑ ΚΑΙ ΕΡΓΑΛΕΙΑ ΤΗΣ ΔΙΑΔΙΚΑΣΙΑΣ 

ΔΙΑΠΡΑΓΜΑΤΕΥΣΗΣ 

1. Η Επιτροπή διαπραγματεύεται με τους συμμετέχο- 
ντες στις διαδικασίες διαπραγμάτευσης βάσει συγκε¬ 
κριμένων κριτηρίων, όπως ενδεικτικά η ομάδα των δι¬ 
καιούχων που αφορά το υπό διαπραγμάτευση προϊόν 
ή υπηρεσία, η κλινική αποτελεσματικότητα των προϊό¬ 
ντων, η αξιοπιστία. 

2. Η Επιτροπή διαπραγματεύεται με τους συμβαλλόμε¬ 
νους του Ε.Ο.Π.Υ.Υ. ή τους φορείς εκπροσώπησής τους, 
δυνάμει οικονομικών συμφωνιών: 

α) Όγκου-τιμής («ρπςθ νοίυιηθ 39Γθειπθηΐ5»): Συμ¬ 
φωνίες που προκαλούν μειώσεις-εκπτώσεις στις τιμές 
στην περίπτωση υπέρβασης των πωλήσεων που έχουν 
συμφωνηθεί προκαταβολικά. 

β) Επιμερισμού του κινδύνου («πεΚ 5 Γι3ιίπ 9 
39ΓΘΘΠΊΘΠΪ5»): Συμφωνίες συμμετοχής στη διαδικασία 
της διαπραγμάτευσης, ανεξάρτητα με το τελικό απο¬ 
τέλεσμα, βασιζόμενοι στην αποτελεσματικότητα και 
αποδοτικότητα των υπηρεσιών και των προϊόντων τους, 
δέχονται έκπτωση επί των τιμών τους. 

γ) Εκπτώσεις («γθ 03 ϊθ 5 »): Συμφωνίες πρόσθετης κλι¬ 
μακούμενης επιστροφής, ανάλογα με το συνολικό όγκο 
πωλήσεων των προϊόντων τους ή παροχής των υπηρε¬ 
σιών τους. 

ΚΕΦΑΛΑΙΟ Β' 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ ΕΠΙΤΡΟΠΗΣ 

Άρθρο 5 

ΓΡΑΜΜΑΤΕΙΑ ΤΗΣ ΕΠΙΤΡΟΠΗΣ 

1. Χρέη γραμματέα της Επιτροπής εκτελεί υπάλληλος 
του Ε.Ο.Π.Υ.Υ., με βαθμό Γ τουλάχιστον, ο οποίος ορί¬ 
ζεται με τον αναπληρωτή του με πράξη του Προέδρου 
του Ε.Ο.Π.Υ.Υ. 

2.0 γραμματέας της Επιτροπής επιλαμβάνεται της τή¬ 
ρησης του πρωτοκόλλου της Επιτροπής, των πρακτικών 
των συνεδριάσεων, τα οποία τηρούνται σε αριθμημένα 
φύλλα βιβλιοδετημένα στο τέλος κάθε ημερολογιακού 
έτους, τηρεί ευρετήριο όλων των αποφάσεων της Επι¬ 
τροπής, συντάσσει και αποστέλλει με εντολή του Προ- 

έδρου της τις προσκλήσεις και την ημερήσια διάταξη 
στα μέλη αυτής και επιμελείται της κοινοποίησης των 
αποφάσεων της Επιτροπής στον Πρόεδρο, ο οποίος έχει 
την ευθύνη της εισήγησής τους στο Διοικητικό Συμβού¬ 
λιο του Ε.Ο.Π.Υ.Υ. 

Άρθρο 6 

ΥΠΟΕΠΙΤΡΟΠΕΣ 

1. Στο πλαίσιο της Επιτροπής, λειτουργούν Υποεπιτρο¬ 
πές ειδικού ενδιαφέροντος και εξειδικευμένου αντικειμέ¬ 
νου, οι οποίες συνεδριάζουν στα γραφεία της Κεντρικής 
Υπηρεσίαςτου Ε.Ο.Π.Υ.Υ.Τα μέλη και ο συντονιστής κάθε 
Υποεπιτροπής ορίζονται με απόφαση του Προέδρου της 
Επιτροπής, μετά από συμφωνία όλων των μελών της. 

2. Με βάση το έργο της Επιτροπής συστήνονται οι 
ακόλουθες Υποεπιτροπές: 

α) Υποεπιτροπή Κλινικών 

β) Υποεπιτροπή Διαγνωστικών Κέντρων 

γ) Υποεπιτροπή Ιατροτεχνολογικού εξοπλισμού και 
υλικών 

3. Ο Πρόεδρος της Επιτροπής Διαπραγμάτευσης έχει 
το δικαίωμα να παρίσταται και να παίρνει το λόγο στις 
συνεδριάσεις κάθε Υποεπιτροπής, χωρίς δικαίωμα ψή¬ 
φου. 

4. Κάθε Υποεπιτροπή, ανάλογα με το αντικείμενό της, 
εισηγείται μέσω του συντονιστή της στην Επιτροπή για 
θέματα της ημερήσιας διάταξης, μετά από την συνεργα¬ 
σία με τις αντίστοιχες Διευθύνσεις του Ε.Ο.Π.Υ.Υ., όπως 
αναλυτικά περιγράφεται κατωτέρω. 

5. Οι Υποεπιτροπές έχουν επίσης αρμοδιότητα σχετικά 
με τα κάτωθι αναφερόμενα θέματα: 

1) καθορισμός διαδικασίας και χρονοδιαγραμμάτων 
εξέτασης των φακέλων, οι οποίοι έχουν κατατεθεί από 
τους παρόχους, μετά από αξιολόγηση του περιεχομένου 
τους. 

2) πρόσκληση εξωτερικών εμπειρογνωμόνων και εκ¬ 
προσώπων φορέων, με βάση την επιστημονική αυθεντία 
και το γνωστικό τους αντικείμενο. 

3) πρόσκληση των εμπλεκόμενων μερών και εκπρο¬ 
σώπων συλλόγων ασθενών. 

4) σύνταξη προσχεδίου των γνωμοδοτήσεων της Επι¬ 
τροπής προς το Δ.Σ. του Ε.Ο.Π.Υ.Υ., σύμφωνα με την εισή¬ 
γηση και το «Προσχέδιο Συμφωνίας Διαπραγμάτευσης» 
για κάθε εξεταζόμενο φάκελο 

5) λήψη απόφασης με ειδική αιτιολογία για την ανα¬ 
στολή της εξέτασης ενός φακέλου. 

6. Κάθε Υποεπιτροπή διαθέτει ημερολόγιο λειτουργίας, 
το οποίο συμπληρώνει ο συντονιστής και τηρεί σε αρχείο 
η Γραμματεία της Επιτροπής. Σε αυτό έχουν πρόσβαση 
ο Πρόεδρος και τα μέλη της Επιτροπής. 

Άρθρο 7 

ΥΠΟΒΟΆΗ ΚΑΙ ΔΙΑΧΕΙΡΙΣΗ ΑΙΤΗΜΑΤΩΝ 

1. Ο ενδιαφερόμενος πάροχος υποβάλλει ηλεκτρονι¬ 
κά την αίτηση που θα αντλήσει από τον ιστότοπο του 
Ε.Ο.Π.Υ.Υ. για τη συμμετοχή του στη διαδικασία διαπραγ¬ 
μάτευσης. Η μέρα κατάθεσης της αίτησης ορίζεται ως η 
ημερομηνία λήψης αριθμού πρωτοκόλλου από τη Γραμ¬ 
ματεία της Επιτροπής και κοινοποιείται στον αιτούντα. Η 


ημερομηνία αυτή ορίζεται ως η πρώτη ημέρα έναρξης 
της διαδικασίας. 

2. Με ευθύνη του συντονιστή της αρμόδιας Υποεπι¬ 
τροπής, αποστέλλεται πρόσκληση για συνάντηση εργα¬ 
σίας στον αιτούντα πάροχο με καθορισμένα τα θέματα 
συζήτησης. 

3. Σε περιπτώσεις συλλογικής εκπροσώπησης φορέων 
των παροχών, ο συντονιστής της αρμόδιας Υποεπιτρο¬ 
πής αποστέλλει την πρόσκληση σε συνάντηση εργασίας 
σε όλους τους εμπλεκόμενους φορείς/σωματεία/συλ¬ 
λόγους, μεριμνώντας για την εκ μέρους τους αποστολή 
εγγράφου με το οποίο ορίζονται, κατόπιν απόφασης 
του ανώτατου οργάνου του συλλόγου τους, τα άτομα τα 
οποία θα εκπροσωπήσουν το φορέα στις συναντήσεις. 

4. Η προσέλευση στη διαδικασία διαπραγμάτευσης 
είναι υποχρεωτική για τον πάροχο που έχει καταθέσει 
αίτηση. 

Άρθρο 8 

ΕΡΓΑΣΙΕΣ ΣΤΙΣ ΥΠΟΕΠΙΤΡΟΠΕΣ 

1. Κάθε αίτημα ανατίθεται από τον Πρόεδρο στην 
αρμόδια Υποεπιτροπή και ορίζονται υπάλληλοι από τις 
αρμόδιες Διευθύνσεις του ΕΟΠΥΥ ως υπεύθυνοι για την 
επιστημονική σύνθεση και ανάλυση και για τη συλλο¬ 
γή των απαραίτητων δεδομένων για τη γνωμοδότηση, 
συμπληρωματικά του φακέλου, ο οποίος έχει κατατεθεί 
από τον πάροχο. 

2. Τα μέλη κάθε Υποεπιτροπής έχουν δικαίωμα να ζη¬ 
τήσουν συμπληρωματικά στοιχεία από τον πάροχο, από 
άλλες Διευθύνσεις του ΕΟΠΥΥ, καθώς και από άλλους 
Οργανισμούς, αυστηρά εντός των χρονικά προκαθορι¬ 
σμένων περιθωρίων. Σε περίπτωση αδικαιολόγητης κω¬ 
λυσιεργίας από τον πάροχο, η Υποεπιτροπή ενημερώνει 
άμεσα την Επιτροπή. 

3. Κάθε Υποεπιτροπή δύναται να συνεδριάζει και χωρίς 
την παρουσία των εμπλεκόμενων παροχών όσες φορές 
κρίνει ότι αυτό απαιτείται, προκειμένου να μελετήσει 
ενδελεχώς τα δεδομένα και να αποφασίσει τη διαπραγ¬ 
ματευτική τακτική της. Επίσης, δύναται να ζητά τη συν¬ 
δρομή Διευθύνσεων του ΕΟΠΥΥ εγγράφως ή με φυσική 
παρουσία στις συναντήσεις της Υποεπιτροπής για τις 
γνωμοδοτικού χαρακτήρα απόψεις τους. 

4. Η Υποεπιτροπή συνεδριάζει όσες φορές απαιτείται 
προκειμένου να καταλήξει σε κοινή συμφωνία όλων των 
μελών, η οποία αποτελεί το «Προσχέδιο Συμφωνίας Δια¬ 
πραγμάτευσης» με τους συμμετέχοντες στη διαδικασία 
και συνυπογράφεται από όλα τα μέλη, διατυπώνοντας 
επίσης τις όποιες παρατηρήσεις τους. 

5. Με την ολοκλήρωση των εργασιών της Υποεπιτρο¬ 
πής, το συμφωνηθέν «Προσχέδιο Συμφωνίας Διαπραγ¬ 
μάτευσης» κατατίθεται με εισήγηση του συντονιστή στην 
Επιτροπή, η οποία συζητά επ'αυτού. 

6. Σε περίπτωση έγκρισης του προσχεδίου από την Επι¬ 
τροπή, κατατίθεται προς ψήφιση στο Δ.Σ. του Ε.Ο.Π.Υ.Υ. 
Σε περίπτωση μη αποδοχής του προσχεδίου από την 
Επιτροπή, επιστρέφεται στην αρμόδια Υποεπιτροπή μαζί 
με το σύνολο των παρατηρήσεων της Επιτροπής για συ¬ 
νέχιση των εργασιών της Υποεπιτροπής. 

Άρθρο 9 

ΕΞΩΤΕΡΙΚΟΙ ΕΜΠΕΙΡΟΓΝΩΜΟΝΕΣ 

1. Η Επιτροπή δύναται να συνεργάζεται με εξωτερι¬ 
κούς εμπειρογνώμονες χωρίς αποζημίωση, με Ανώτα¬ 
τα Εκπαιδευτικά Ιδρύματα και με Ινστιτούτα Ανώτατων 
Εκπαιδευτικών Ιδρυμάτων, για την έρευνα, μελέτη, επε¬ 
ξεργασία και εφαρμογή ειδικών θεμάτων-εργασιών, τα 
οποία αφορούν το αντικείμενο εργασίας της Επιτροπής. 

2. Τα κωλύματα του άρθρου 2 ισχύουν και για τους 
εξωτερικούς εμπειρογνώμονες. 

3. Οι εξωτερικοί εμπειρογνώμονες δύνανται να κατα¬ 
θέτουν γραπτώς την αναφορά τους, η οποία κοινοποιεί¬ 
ται στα μέλη της Επιτροπής το αργότερο δύο (2) ημέρες 
πριν από τη συνεδρίαση εντός της οποίας θα εξεταστεί 
το συγκεκριμένο θέμα. 

4. Οι εξωτερικοί εμπειρογνώμονες μπορούν να κλη¬ 
θούν από τον Πρόεδρο της Επιτροπής να παρουσιάσουν 
την αναφορά τους μπροστά στα μέλη της Επιτροπής και 
να απαντήσουν σε τυχόν ερωτήματά τους. 

Άρθρο 10 

ΕΛΛΙΠΗΣ ΦΑΚΕΛΟΣ, ΔΙΕΥΚΡΙΝΙΣΕΙΣ 

ΚΑΙ ΝΕΑ ΔΕΔΟΜΕΝΑ 

1. Ο συντονιστής εξετάζει τον φάκελο που καταθέ¬ 
τει ο πάροχος και εάν κρίνει ότι οι πληροφορίες είναι 
ελλιπείς, ενημερώνει σχετικά, με μήνυμα ηλεκτρονικού 
ταχυδρομείου τον πάροχο. Στην περίπτωση αυτή, η εξέ¬ 
ταση του φακέλου αναστέλλεται από την ημερομηνία 
αποστολής της ειδοποίησης έως και την ημερομηνία η 
οποία ορίζεται από την Υποεπιτροπή ως καταληκτική της 
παραλαβής των στοιχείων τα οποία ζητήθηκαν. 

2. Στο πλαίσιο της εξέτασης του αιτήματος, μπορεί να 
ζητηθεί η κατάθεση διευκρινιστικών στοιχείων από τον 
πάροχο. Το αίτημα αυτό δεν αναστέλλει τη διαδικασία, 
εκτός εάν ξεπερνά τα προκαθορισμένα χρονοδιαγράμ¬ 
ματα. Η γραπτή απάντηση από τον πάροχο ενσωματώ¬ 
νεται στα έγγραφα τα οποία υποβλήθηκαν και ενημερώ¬ 
νονται τα μέλη της Υποεπιτροπής. 

3. Ως νέα δεδομένα θεωρούνται τα-δεδομένα εκεί¬ 
να τα οποία δεν ήταν διαθέσιμα κατά την υποβολή της 
αίτησης. Ο Πρόεδρος της Επιτροπής και η αντίστοιχη 
Υποεπιτροπή αποφασίζουν κατά πόσο αφορά σε νέα 
δεδομένα, εάν απαιτείται να σταματήσει η διαδικασία 
και το μέγιστο διάστημα μέχρι την κατάθεση νέων δε¬ 
δομένων. Ο πάροχος δεν μπορεί να υποβάλει κατά τη 
διάρκεια της οριστικής γνωμοδότησης νέα δεδομένα 
στην Επιτροπή. 

Άρθρο 11 

ΑΠΟΣΥΡΣΗ ΑΙΤΗΜΑΤΟΣ ΑΠΟ ΤΟΝ ΠΑΡΟΧΟ 

Ο πάροχος μπορεί να ζητήσει την απόσυρση του αιτή¬ 
ματος του. Εάν το αίτημα απόσυρσης γίνει πριν από την 
εξέταση του αιτήματος από την Επιτροπή, ο Πρόεδρος 
της Επιτροπής λαμβάνει γνώση για το αίτημα. Εάν το 
αίτημα γίνει κατά τη διάρκεια της διαδικασίας εξέτασης, 
ο Πρόεδρος της Επιτροπής λαμβάνει γνώση για το αί¬ 
τημα και ενσωματώνεται στην περίληψη.Το αίτημα δεν 
λαμβάνεται υπόψη εάν η γνωμοδότηση της Επιτροπής 
είναι σε τελική φάση. 


Άρθρο 12 

ΣΥΓΚΛΗΣΗ ΤΗΣ ΕΠΙΤΡΟΠΗΣ 
ΚΑΙ ΗΜΕΡΗΣΙΑ ΔΙΑΤΑΞΗ 

1. Η Επιτροπή Διαπραγμάτευσης συνεδριάζει τουλά¬ 
χιστον δύο (2) φορές το μήνα, μετά από πρόσκληση του 
Προέδρου της, στα γραφεία της Κεντρικής Υπηρεσίας 
του Ε.Ο.Π.Υ.Υ. Ο Πρόεδρος της Επιτροπής καθορίζει την 
ημέρα και την ώρα της Συνεδρίασης και καλεί τα μέλη 
να συμμετάσχουν. 

2. Η πρόσκληση, η οποία περιλαμβάνει την ημερήσια 
διάταξη, γνωστοποιείται, από τον Γραμματέα στα μέλη 
της Επιτροπής τουλάχιστον σαράντα οκτώ (48) ώρες 
πριν από τη συνεδρίαση και κοινοποιείται σε όλα τα 
μέλη της Επιτροπής. Η κοινοποίηση της πρόσκλησης 
δύναται να πραγματοποιηθεί με τηλεφώνημα, τηλεομοι¬ 
οτυπία, ηλεκτρονική αλληλογραφία ή άλλο πρόσφορο 
μέσο, εφόσον το γεγονός αυτό αποδεικνύεται από σχε¬ 
τική σημείωση σε ειδικό βιβλίο, η οποία πρέπει να φέρει 
χρονολογία και την υπογραφή του προσώπου το οποίο 
κοινοποίησε την πρόσκληση. 

3. Σε περίπτωση κατεπείγοντος, η προθεσμία των σα¬ 
ράντα οκτώ (48) ωρών δύναται να συντμηθεί, οπότε η 
πρόσκληση πρέπει να φέρει τον έγγραφο τύπο και να 
βεβαιώνονται σε αυτήν οι λόγοι οι οποίοι επιβάλλουν 
τη σύντμηση του χρόνου. 

4. Πρόσκληση των μελών της Επιτροπής δεν απαιτείται 
όταν οι συνεδριάσεις γίνονται σε τακτές ημερομηνίες, οι 
οποίες ορίζονται με απόφασή της και γνωστοποιείται σε 
όλα τα μέλη της. 

5. Η πρόσκληση περιλαμβάνει, εκτός των θεμάτων της 
ημερήσιας διάταξης, και οποιαδήποτε αρχεία απαιτού¬ 
νται για τη συμμετοχή των μελών στη συνεδρίαση. 

Άρθρο 13 
ΑΠΑΡΤΙΑ 

1. Η Επιτροπή Διαπραγμάτευσης Αμοιβών και Τιμών 
Ιατροτεχνολογικών Προϊόντων του Ε.Ο.Π.Υ.Υ. βρίσκεται 
σε απαρτία, εφόσον είναι παρόντα τουλάχιστον πέντε (5) 
τακτικά ή αναπληρωματικά μέλη, στα οποία περιλαμβά¬ 
νεται ο Πρόεδρος ή ο Αντιπρόεδρος. Απαρτία απαιτείται 
να υπάρχει καθ' όλη τη διάρκεια της συνεδρίασης. 

2. Εφόσον μέλος της Επιτροπής ή κάποιο από τα συν¬ 
δεόμενα με αυτό πρόσωπα που αναφέρονται ανωτέρω 
έχει συμφέρον που συνδέεται άμεσα ή έμμεσα με κάποιο 
από τα θέματα της ημερήσιας διάταξης, δυνάμενο να 
επηρεάσει την αντικειμενικότητα και την αμεροληψία 
της κρίσης του, το δηλώνει άμεσα, και το αργότερο δύο 
(2) ημέρες πριν από την συνεδρίαση, με σχετική έγγραφη 
δήλωσή του στη Γραμματεία της Επιτροπής, και απέχει 
από τη συζήτηση, τη σχετική ψηφοφορία και οποιαδή¬ 
ποτε άλλη ενέργεια που αφορά στο συγκεκριμένο θέμα. 

3. Τα μέλη οφείλουν να ενημερώνουν εκ των προτέρων 
τη Γραμματεία της Επιτροπής σε περίπτωση απουσίας 
τους από τη συνεδρίαση της Επιτροπής, εκθέτοντας συ¬ 
νοπτικά το λόγο αυτής. Σε περίπτωση που απουσιάζει 
τακτικό μέλος ή έχει αποχωρήσει για οιοδήποτε λόγο, 
καλείται και συμμετέχει το αναπληρωματικό μέλος. 

4. Εάν παρέλθει μία (1) ώρα από την ώρα που ορίζεται 
στην πρόσκληση του προηγούμενου άρθρου και δεν 
υπάρχει η οριζόμενη στην παρ. 1 απαρτία, ο Πρόεδρος 
ματαιώνει τη συνεδρίαση και συντάσσεται πρακτικό, το 
οποίο υπογράφεται από όλα τα μέλη που παραβρέθηκαν 
στη ματαιωθείσα συνεδρίαση. 

5. Στην περίπτωση που ματαιώθηκε η συνεδρίαση της 
Επιτροπής λόγω έλλειψης απαρτίας, η Επιτροπή συνέρ¬ 
χεται εκ νέου μέσα σε επτά (7) ημέρες, μετά από πρό¬ 
σκληση του Προέδρου, με τα ίδια θέματα της ημερήσιας 
διάταξης. Στη νέα συνεδρίαση απαιτείται η απαρτία της 
παρ. 1. 

Άρθρο 14 

ΣΥΖΗΤΗΣΗ ΘΕΜΑΤΩΝ ΗΜΕΡΗΣΙΑΣ ΔΙΑΤΑΞΗΣ 

1. Τα θέματα της ημερήσιας διάταξης συζητούνται 
με τη σειρά που αναγράφονται σε αυτήν. Η σειρά συ¬ 
ζήτησης των θεμάτων στην ημερησία διάταξη μπορεί 
να τροποποιηθεί μετά από πρόταση του Προέδρου της 
ή δύο τουλάχιστον μελών, για λόγους που ρητά αναφέ- 
ρονται σε αυτή, και με απόφαση της πλειοψηφίας των 
παρόντων μελών. 

2. Σε εξαιρετικές περιπτώσεις είναι δυνατόν, μετά από 
πρόταση του Προέδρου ή δύο τουλάχιστον μελών και με 
συμφωνία όλων των παρόντων μελών, να συζητηθεί ένα 
θέμα, το οποίο δεν είναι εγγεγραμμένο στην ημερήσια 
διάταξη. 

3.0 Πρόεδρος της Επιτροπής διευθύνει τις συνεδριά¬ 
σεις, διασφαλίζει την ομαλή διεξαγωγή των συζητήσεων 
και είναι υπεύθυνος για την εφαρμογή της παρούσας. 

4.0 Π ρόεδρος της Επιτροπής Αξιολόγησης μπορεί να 
διακόπτει για εύλογη αιτία τη συνεδρίαση για χρονικό 
διάστημα που δεν υπερβαίνει τα τριάντα (30) λεπτά. 

5. Η συζήτηση θέματος της ημερήσιας διάταξης αρχίζει 
με σχετική εισήγηση που αναπτύσσεται από τον συντο¬ 
νιστή της αρμόδιας Υποεπιτροπής για το θέμα αυτό και 
παρουσιάζεται το συμφωνηθέν «Προσχέδιο Συμφωνίας 
Διαπραγμάτευσης». Ο συντονιστής παρέχει στα μέλη της 
Επιτροπής τις διευκρινήσεις και τις συμπληρωματικές 
πληροφορίες που του ζητηθούν και ακολουθεί διαλογική 
συζήτηση μεταξύ των μελών της Επιτροπής. 

6. Στις συνεδριάσεις της Επιτροπής και των Υποεπιτρο¬ 
πών δεν επιτρέπεται η παρουσία άλλων προσώπων, πλην 
των μελών και του Γραμματέα,. Στις συνεδριάσεις μπο¬ 
ρούν κατ'εξαίρεση μετά από πρόσκληση του Προέδρου 
της Επιτροπής ή του συντονιστή της Υποεπιτροπής και 
με συ μφωνία όλων των παρόντων μελών, να παρίστανται 
ο νομικός σύμβουλος του Ε.Ο.Π.Υ.Υ., εκπρόσωποι συλ¬ 
λόγων ασθενών/δικαιούχων υπηρεσιών υγείας, φορέων 
και επιστημονικών συλλόγων/εταιρειών και εξωτερικοί 
εμπειρογνώμονες, προς παροχή πληροφοριών ή προ¬ 
σκόμιση στοιχείων, οι οποίοι όμως αποχωρούν πριν την 
έναρξη της συζήτησης και της ψηφοφορίας. 

7. Η Επιτροπή και οι Υποεπιτροπές ζητούν πληροφορί¬ 
ες και στοιχεία για τα θέματα ημερήσιας διάταξης από τις 
αρμόδιες Υπηρεσίες του Ε.Ο.Π.Υ.Υ. και κάθε άλλο αρμό¬ 
διο φορέα, και οι οποίοι υποχρεούνται να αποστέλλουν 
άμεσα και σε κάθε περίπτωση πριν τη συζήτηση του 
θέματος τα αιτούμενα στοιχεία. 


Άρθρο 15 

ΨΗΦΟΦΟΡΙΑ - ΛΗΨΗ ΑΠΟΦΑΣΕΩΝ - 

ΠΕΡΙΕΧΟΜΕΝΟ ΑΠΟΦΑΣΕΩΝ 

1. Αφού περατωθεί η συζήτηση σύμφωνα με τη δια¬ 
δικασία του προηγούμενου άρθρου, διενεργείται φα¬ 
νερή ψηφοφορία σχετικά με κάθε θέμα της ημερήσιας 
διάταξης. 

2. Ολες οι αποφάσεις της Επιτροπής λαμβάνονται με 
απόλυτη πλειοψηφία των παρόντων μελών. Σε περίπτω¬ 
ση ισοψηφίας, η ψήφοςτου Προέδρου θεωρείται διπλή. 

3. Σε περίπτωση έγκρισης του «Προσχεδίου Συμφω¬ 
νίας Διαπραγμάτευσης» από την Επιτροπή, κατατίθε¬ 
ται με σχετική απόφαση της Επιτροπής προς ψήφιση 
στο Δ,Σ.του Ε.Ο.Π.Υ.Υ.. Σε περίπτωση μη αποδοχής του, 
επιστρέφεται με σχετική απόφαση της Επιτροπής στην 
αρμόδια Υποεπιτροπή μαζί με το σύνολο των παρατη¬ 
ρήσεων της Επιτροπής για συνέχιση των εργασιών της 
Υποεπιτροπής. 

4. Σε περίπτωση διαφωνίας, ο Πρόεδρος προτείνει να 
ψηφίσουν τα μέλη αναφορικά με τις εισηγήσεις των Υπο¬ 
επιτροπών και εκ των υστέρων των παροχών, με σκοπό 
να καταλήξουν σε απόφαση και εισήγηση στο Δ.Σ του 
ΕΟΠΥΥ. 

5. Οι αποφάσεις της Επιτροπής είναι γνωμοδοτικού χα¬ 
ρακτήρα προς το Δ.Σ. του Ε.Ο.Π.Υ.Υ. και δεν εκτελούνται 
πριν την επικύρωσή τους από αυτό. 

Άρθρο 16 

ΠΡΑΚΤΙΚΑ - ΜΑΓΝΗΤΟΦΩΝΗΣΗ ΣΥΝΕΔΡΙΑΣΕΩΝ 

1. Σε κάθε συνεδρίαση της Επιτροπής τηρούνται πρα¬ 
κτικά από το Γραμματέα της, στα οποία καταχωρούνται: 

1) Ο αριθμός, ο τόπος και ο χρόνος της συνεδρίασης. 

2) Τα μέλη της Επιτροπής που είναι παρόντα κατά τη 
έναρξη της συνεδρίασης και η ιδιότητα κάθε παρόντος 
μέλους. 

3) Τααπόντα μέλη και η αιτιολογία της απουσίας τους. 

4) Η ύπαρξη απαρτίας κατά την έναρξη, καθώς και καθ' 
όλη τη διάρκεια της συνεδρίασης. 

5) Ο χρόνος και η αιτία της τυχόν αποχώρησης μέλους 
της Επιτροπής κατά τη διάρκεια της συνεδρίασης. 

6) Η συμμετοχή και μη συμμετοχή μελών σε σχέση με 
τη σύγκρουση συμφερόντων 

7) Όλα τα θέματα της ημερήσιας διάταξης και όσα συ¬ 
ζητήθηκαν εκτός ημερήσιας διάταξης. 

8) Οι εισηγήσεις και οι απόψεις που διατυπώθηκαν από 
τα μέλη της Επιτροπής Αξιολόγησης. 

9) Η διεξαγωγή της ψηφοφορίας, το περιεχόμενο της 
ψήφου καθενός έκτων ψηφισάντων μελών και η γνώμη 
των μελών που μειοψήφησαν. 

10) Οι αποσύρσεις αιτημάτων-φακέλων από τους πα- 
Ρόχους 

2. Οι συνεδριάσεις της Επιτροπής ηχογραφούνται και 
αποτυπώνονται σε ψηφιακό μέσο, ώστε να είναι δυνατή 
στη συνέχεια η πλήρης καταγραφή της συνεδρίασης σε 
μορφή εγγράφου και η ένταξή του περιεχομένου της 
στα πρακτικά. Η τήρηση πρακτικών με τον τρόπο αυτό 
συνιστά τήρηση πρακτικών κατά το νόμιμο τύπο. Οι μα¬ 
γνητοφωνήσεις και τα απομαγνητοφωνημένα αρχεία 
διατηρούνται στη Γραμματεία της Επιτροπής. 

3. Σε κάθε συνεδρίαση επικυρώνονται τα πρακτικά 
της προηγούμενης συνεδρίασης, πλην των περιπτώσε¬ 
ων κατά τις οποίες η Επιτροπή αποφασίζει την άμεση 
επικύρωσή τους. 

4. Τα πρακτικά των συνεδριάσεων της Επιτροπής και 
των Υποεπιτροπών δεν χορηγούνται κατά το τμήμα που 
περιλαμβάνουν στοιχεία άμεσα συνδεδεμένα με ζητήμα¬ 
τα εμπορικού ή βιομηχανικού απορρήτου, ιδίως σχέδια 
ή κανόνες τεχνικής φύσεως, οδηγίες, τύπους και πρότυ¬ 
πα, πηγές προμήθειας ή παραγωγής προϊόντων, καθώς 
και οποιαδήποτε εμπιστευτικής φύσεως αναφορά έχει 
ή μπορεί να αποκτήσει οικονομική αξία για την ανταγω¬ 
νιστικότητα συγκεκριμένου φαρμακευτικού προϊόντος. 

ΚΕΦΑΛΑΙΟ Γ' 

ΥΠΟΧΡΕΩΣΕΙΣ ΚΑΙ ΕΥΘΥΝΗ ΜΕΛΩΝ 

Άρθρο 17 

ΑΡΧΗ ΑΜΕΡΟΛΗΨΙΑΣ 

Κατά την άσκηση του έργου τους, όλα τα μέλη της Επι¬ 
τροπής δεσμεύονται από τις αρχέςτης αμεροληψίας και 
της αντικειμενικότητας, κατ'εφαρμογή του άρθρου 7 του 
ν. 2690/1999 και του άρθρου 36 του ν. 3528/2007 (Α' 26). 

Άρθρο 18 

ΚΑΘΗΚΟΝ ΕΧΕΜΥΘΕΙΑΣ - ΕΥΘΥΝΗ ΜΕΛΩΝ 

Ι.Τα μέλη, οι γραμματείς της Επιτροπής, οι εξωτερικοί 
εμπειρογνώμονες - εισηγητές και όσοι έχουν επικουρούν 
στο έργο της Επιτροπής ή παρίστανται στις συνεδριάσεις 
αυτής υπό οιαδήποτε ιδιότητα έχουν την υποχρέωση να 
τηρούν εχεμύθεια για πληροφορίεςτων οποίων λαμβά¬ 
νουν γνώση κατά την άσκηση των καθηκόντων τους, 
ιδίως αυτών που άπτονται του εμπορικού και βιομηχα¬ 
νικού απορρήτου. 

2. Όλα τα ανωτέρω πρόσωπα δεσμεύονται με την υπο¬ 
βολή έγγραφης δήλωσης εμπιστευτικότητας πριν από 
την ανάληψη των καθηκόντων ή την έναρξη της συνε¬ 
δρίασης στην οποία μετέχουν αντίστοιχα και οι σχετικές 
έγγραφες δηλώσεις τους καταχωρούνται σε αρχείο που 
τηρείται ειδικά για το σκοπό αυτό στη Γραμματεία της 
Επιτροπής. 

3. Η υποχρέωση αυτή δεσμεύει όλα τα ανωτέρω πρό¬ 
σωπα, και ιδίως τα τακτικά και τα αναπληρωματικά μέλη 
της Επιτροπής και μετά την παύση των καθηκόντων τους 
για οιοδήποτε λόγο από το ανωτέρω συλλογικό όργανο. 

4. Τα μέλη της Επιτροπής δεν ευθύνονται αστικά έναντι 
τρίτων, πλην του Ελληνικού Δημοσίου και του Ε.Ο.Π.Υ.Υ., 
για ενέργειες ή παραλείψεις κατά την άσκηση των κα¬ 
θηκόντων τους, εκτός αν ενήργησαν με δόλο ή βαρειά 
αμέλεια ή παραβίασαν το απόρρητο των πληροφοριών 
και στοιχείων, που περιήλθαν σε γνώση τους κατά την 
άσκηση των καθηκόντων τους, ή παρέβησαν το καθήκον 
εχεμύθειας του άρθρου 26 του ν. 3528/2007 (Α'26). Οι 
διατάξεις των άρθρων 26 και 27 του ν. 3528/2007 εφαρ¬ 
μόζονται σε όλα τα παραπάνω πρόσωπα. 


5. Η παρ. 9 του άρθρου 30 του ν. 2324/1995 (Α' 146) 
εφαρμόζεται αναλόγως για τα μέλη της Επιτροπής, κατά 
την άσκηση των καθηκόντων τους. 

Άρθρο 19 

ΕΤΗΣΙΑ ΕΚΘΕΣΗ ΕΠΙΤΡΟΠΗΣ 

Κάθε έτος συντάσσεται Έκθεση της Επιτροπής, η οποία 
παρουσιάζεται από τον Πρόεδρο της Επιτροπής στο Δ.Σ. 
του Ε.Ο.Π.Υ.Υ. και γνωστοποιείται στον Υπουργό Υγείας. Η 
Έκθεση περιλαμβάνει στατιστικές πληροφορίες σχετικά 
με τις αιτήσεις που εξετάστηκαν, τις γνωμοδοτήσεις οι 
οποίες έχουν εκδοθεί, τα κριτήρια και οι μέθοδοι που 
χρησιμοποιήθηκαν, τα αποτελέσματα της διαδικασίας 
διαπραγμάτευσης και την επίπτωση αυτής στον προϋ¬ 
πολογισμό του Ε.Ο.Π.Υ.Υ, καθώς και προτάσεις για τη βελ¬ 
τίωση λειτουργίας της Επιτροπής, εφόσον υφίστανται. 

Άρθρο 20 

ΛΟΙΠΕΣ ΔΙΑΤΑΞΕΙΣ 

1. Σε περίπτωση διαφοράς που προκύπτει από τη λει¬ 
τουργία και το έργο της Επιτροπής Διαπραγμάτευσης ή 
τη διαδικασία της διαπραγμάτευσης, αναφέρεται ρητά ότι 
υπάρχει ρήτρα εξωδικαστικής επίλυσης της διαφοράς με 
την παραπομπή σε Διαιτητικό Δικαστήριο (άρθρα 867- 
903 ΚΠολΔ), κατ' αποκλεισμό της αρμοδιότητας των τακτι¬ 
κών Πολιτικών Δικαστηρίων. Εφαρμοστέο δίκαιο είναι το 
ελληνικό. Η διαιτητική απόφαση δεν υπόκειται σε κανένα 
ένδικο μέσο (αμετάκλητη) και είναι δεσμευτική για όλους. 

2. Ως προς το διορισμό διαιτητών για λογαριασμό 
του Δημοσίου, στην περίπτωση που ανακύπτει διαφο¬ 
ρά στην οποία μέρος είναι το Δημόσιο και η επίλυση 
της υπάγεται σε διαιτησία, καθίσταται επιβεβλημένη η 
τήρηση του άρθρου 49 παρ. 1 του Εισαγωγικού Νόμου 
του Κώδικα Πολιτικής Δικονομίας (π.δ. 503/1985, όπως 
ισχύει) και των άρθρων 2 παρ. 1 εδ. ε' και 6 παρ. 3 του 
ν. 3086/2002. 

3. Σε περίπτωση που μέλος της Επιτροπής έχει μια από 
τις ιδιότητες που συνιστούν κώλυμα διορισμού κατά το 
χρόνο διορισμού του και κατά τη διάρκεια της θητείας 
του διαπιστωθεί ότι όφειλε να έχει αρνηθεί το διορισμό 
του ως μέλους, εξαιτίας του κωλύματος που συνέτρεχε 
στο πρόσωπό του, διώκεται ποινικά τιμωρούμενος με 
την ποινή που προβλέπεται από την διάταξη του άρθρου 
225 παρ. 2 εδ. α' Π.Κ.. Εξ αυτού μόνο του λόγου δεν επη¬ 
ρεάζεται η νομιμότητα της συγκρότησης της Επιτροπής, 
των εν γένει διαδικασιών και των αποφάσεών της. 

4. Οι ενδεχόμενες δαπάνες λειτουργίας της Επιτροπής 
βαρύνουν τον προϋπολογισμό του Ε.Ο.Π.Υ.Υ. 

5. Με τη δημοσίευση της παρούσας καταργείται κάθε 
διάταξη που ρυθμίζει όμοιο θέμα με διαφορετικό τρόπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2018 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























